Diari Oficial de la Generalitat Valenciana


Sumari del DOGV 1528, del 24-04-1991 (1991/820927)

DECRET 53/1991, de 27 de març, del Consell de la Generalitat Valenciana, pel qual s'atribueixen competències per a la coordinació i el seguiment de les actuacions incloses en el Marc Comunitari de Suport a Espanya 1989-1993.
--------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/03/27/53/dof/vci/html**

### Dades del document

Número de DOGV
:   1528

Data del DOGV
:   24-04-1991

Secció del DOGV
:   DISPOSICIONS GENERALS

Número del document
:   1991/820927


Data del document
:   27-03-1991

Organisme emissor
:   Conselleria d'Economia i Hisenda

Tipus de document
:   Decret

Decret 53/1991, de 27 de març, del Consell de la Generalitat Valenciana, pel qual s'atribueixen competències per a la coordinació i el seguiment de les actuacions incloses en el Marc Comunitari de Suport a Espanya 1989-1993.  
La reforma dels fons estructurals de la Comunitat Econòmica Europea (CEE) com a conseqüència de l'aprovació de l'Acta única Europea suposà per a la Comunitat Valenciana la seua inclusió entre les regions objectiu número 1 de la política regional comunitària durant el període 1989-1993 (regions el producte interior brut per habitant dels quals és inferior al 75% de la mitjana de la CEE). Això significa un augment substancial del finançament d?actuacions realitzades en la Comunitat Valenciana per part dels fons estructurals de la CEE - Fons Europeu de Desenvolupament Regional (FEDER), Fons Social Europeu (FSE) i Fons Europeu d'Orientació i Garantia Agrícola, secció Orientació (FEOGA- Orientació)-. La reforma dels fons estructurals implica, a més, un predomini de la via dels programes com a forma d'intervenció, la qual cosa suposa una gestió coordinada de diverses administracions i departaments que no es produïa amb el sistema de projectes que predominava abans de la reforma, ja que l?ingrés de les ajudes comunitàries depén de l?execució global dels programes i no sols de la dels projectes concrets que els integren.  
El Marc Comunitari de Suport a Espanya per a les regions objectiu número 1 (MCS), aprovat per la Comissió Europea el 31 d?octubre de 1989, és e4 document en què es concreta l'acord entre les autoritats de l?Estat espanyol i de la CEE sobre les intervencions que han de finançar els fons estructurals durant el període 1989-1993. El MCS inclou els eixos prioritaris d?actuació, les formes d'intervenció, el pla de finançament indicatiu en què es precisa l?import de les intervencions, les seues fonts de finançament i la seua duració.  
En la Generalitat Valenciana la major part de les conselleries gestionen actuacions lligades al MCS, la qual cosa obliga a establir mecanismes de coordinació i seguiment que permeten complir amb els requisits marcats per la CEE quant a elaboració de programes i altres formes d'intervenció, compliment de les polítiques comunitàries i avaluació de les intervencions. A més, s'han de constituir comitès de seguiment del MCS i de les distintes formes d'intervenció en què aquest es desplegue en els quals participaran l'administració central, l'administració autonòmica i la Comissió Europea.  
Per tot això, amb la finalitat de determinar la competència dels diversos departaments de la Generalitat Valenciana en la coordinació i el seguiment de les actuacions incloses en el MCS, a proposta del Conseller d'Economia i Hisenda, i amb la deliberació prèvia del Govern Valencià, en la reunió del dia 27 de març de 1991,  
DECRETE:  
Article 1  
La Conselleria d'Economia i Hisenda és l?òrgan competent de la Generalitat Valenciana per a la coordinació i el seguiment de les actuacions incloses en el Marc Comunitari de Suport a Espanya 1989-1993 (MCS).  
Article 2  
Sense perjudici del que disposa l'article 1, les competències de coordinació i seguiment de les actuacions incloses en cadascun dels fons estructurals comunitaris correspondran a les conselleries següents:  
a) Fons Europeu de Desenvolupament Regional (FEDER): Conselleria d'Economia i Hisenda.  
b) Fons Social Europeu (FSE): Conselleria de Treball i Seguretat Social.  
c) Fons Europeu d?Orientació i Garantia Agrícola, secció Orientació (FEOGA- Orientació): Conselleria d?Agricultura i Pesca.  
Article 3  
Les funcions de la Conselleria d'Economia i Hisenda com a òrgan de coordinació i seguiment de les actuacions incloses en el MCS són:  
1. Presidir la representació de la Generalitat Valenciana en el comitè de seguiment del MCS i en el comitè de seguiment del submarc comunitari de suport de la Comunitat Valenciana.  
2. Establir sistemes de seguiment i control de les actuacions cofinançades pel MCS en la Comunitat Valenciana.  
3. Realitzar les accions necessàries per a assegurar l?execució de les actuacions incloses en el MCS d'acord amb els compromisos contrets i en les millors condicions per a la Hisenda Pública de la Generalitat Valenciana.  
Article 4  
Les funcions que corresponen a les conselleries esmentades en l'article 2, com a òrgans de coordinació i seguiment de les actuacions incloses en cadascun dels fons estructurals comunitaris, són:  
1. Formar part de la representació de la Generalitat Valenciana en el comitè de seguiment del MCS i en el comitè de seguiment del submarc comunitari de suport de la Comunitat Valenciana.  
2. Elaborar les propostes de formes d'intervenció en que es desenvolupen les actuacions previstes en el MCS i tramitar-les davant l'administració central i la Comissió Europea.  
3. Establir sistemes de control i seguiment de les actuacions incloses en les formes d'intervenció del fons estructural respectiu.  
4. Presidir la representació de la Generalitat Valenciana en els comitès de seguiment de les formes d'intervenció del fons estructural corresponent.  
5. Realitzar les accions necessàries per a assegurar l?execució de les actuacions incloses en les formes d'intervenció del fons estructural en què siga competent, i per a l?obtenció de l?ingrés de les ajudes comunitàries corresponents.  
DISPOSICIO ADDICIONAL  
Per a l'efectivitat del compliment per les conselleries afectades de les funcions que tenen assignades en els articles 3 i 4 d'aquest decret, aquestes definiran en el seu àmbit les responsabilitats de gestió i coordinació en relació amb les funcions esmentades.  
DISPOSICIO FINAL  
Les Conselleries d'Economia i Hisenda, de Treball i Seguretat Social i d?agricultura i Pesca són facultades per a dictar les disposicions que calguen per al desplegament d?aquest decret.  
València, 27 de març de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI